અંગત વ્યક્તિ આવું કરે ત્યારે આઘાત લાગે છે. માનો કે કાયદો હોય તો પણ જે બદનામી થવાની હોય એ તો થઇ ગઇ હોય છે. થોડા સમય અગાઉ જ ક્રિકેટર મહમદ શામીની પત્ની હસીન જહાંએ પતિ સાથેના ફોનના રેકોર્ડિંગ જાહેર કરી શામીની ઊંઘ હરામ કરી દીધી હતી. સંબંધમાં આપણે ઘણી વખત એટલા નજીક હોઇએ છીએ કે ફોન પર બધી જ વાતો કરીએ, ફોટા મોકલીએ. આપણને એમ હોય છે કે એ માણસ થોડું આવું કરે? સંબંધ બગડે ત્યારે સંબંધ તૂટવા કરતાં પણ વધુ દુ:ખ એ વાતનું થાય છે કે એણે મારી સાથેના કમ્યુનિકેશનનો આવો ઉપયોગ કર્યો!